pythainlp/thai-wiki-dataset-v3 huggingface dataset:
แมด แม็กซ์: ถนนโลกันตร์

แมด แม็กซ์: ถนนโลกันตร์ (Mad Max: Fury Road) เป็นภาพยนตร์อเมริกันในปี 2015 แนวแอคชั่น เขียนบทโดยจอร์จ มิลเลอร์, เบรนดัน แม๊คคาร์ที และนิโค ลาธูริส และกำกับโดย จอร์จ มิลเลอร์ ภาพยนตร์เรื่องนี้เป็นภาค 4 ในภาพยนตร์ชุด แมด แม็กซ์ นำแสดงโดย ทอม ฮาร์ดี, ชาร์ลิส โตรน, นิโคลัส เฮาลต์, ฮิวจ์ คียส์-เบิร์น, โรซี่ ฮันทิงตัน-ไวท์ลีย์, ไรลีย์ คีโอ, โซอี้ คราวิทซ์, แอบบี ลี เคอร์ชอว์, คอร์ทนีย์ อีตัน
==เนื้อเรื่องย่อ==
การกลับมาของนักรบแห่งท้องถนน แม็กซ์ ร็อคคาแทนสกี ผู้ถูกหลอกหลอนด้วยอดีตอันสับสนปั่นป่วน เชื่อว่าหนทางที่ดีที่สุดในการอยู่รอดก็คือการท่องโลกไปตามลำพัง ทว่าเขากลับต้องเดินทางไปกับคนกลุ่มหนึ่งซึ่งตระเวนไปทั่วเวสต์แลนด์ในรถวอร์ริกที่ขับโดย อิมเพอเรเตอร์ ฟูริโอซา คนกลุ่มนี้หลบหนีออกจากซิตาเดลซึ่งปกครองโดยจอมเผด็จการ อิมมอร์แทน โจ ผู้ถูกฉกฉวยเอาสิ่งที่ไม่อาจหามาทดแทนได้ ด้วยความโกรธแค้น ขุนศึกรายนี้จึงนำแก๊งของตนออกติดตามพวกกบฏอย่างโหดเหี้ยมในสงครามอ็อกเทนสูงบนท้องถนน
==นักแสดง==
ทอม ฮาร์ดี รับบท แม็กซ์ ร็อคคาแทนสกี้
ชาร์ลิส โตรน รับบท อิมเพอเรเตอร์ ฟูริโอซ่า
นิโคลัส เฮาลต์ รับบท นุกซ์
ฮิวจ์ คียส์-เบิร์น รับบท อิมมอร์แทน โจ
โรซี่ ฮันทิงตัน-ไวท์ลีย์ รัับท เดอะ สเปลนดิด อังการาด
นาธาน โจนส์ รับบท ริกตัส อีเร็คตัส
ไรลีย์ คีโอ รับบท คาปาเบิ้ล
โซอี้ คราวิทซ์ รับบท โทส
แอบบี ลี เคอร์ชอว์ รับบท เดอะ แด๊ค
คอร์ทนีย์ อีตัน รับบท ชีโด้ เดอะ เฟย์ไกล์
จอช เฮลแมน รับบท สลิท
จอห์น ฮาวเวิร์ด รับบท ประชาชน
ริชาร์ด คาร์เตอร์ รับบท ผู้ค้ากระสุน
แองกัส แซมสัน รับบท ช่างออร์แกนิค
ไอโอทีเอ รับบท นักรบผู้โง่เขลา
เมแกน เกล รับบท เดอะ วัลไคลี
เมลิสซ่า แจฟเฟอร์ รับบท แม่บ้าน
== อ้างอิง ==
==แหล่งข้อมูลอื่น==
องค์การพัฒนาการบินและอวกาศแห่งชาติ

องค์การพัฒนาการบินและอวกาศแห่งชาติ  หรือ นาด้า (National Aerospace Development Administration; NADA) เป็นหน่วยงานด้านอวกาศของประเทศเกาหลีเหนือ ซึ่งเป็นหน่วยงานที่ก่อตั้งขึ้นใหม่แทนคณะกรรมการอวกาศเกาหลี หน่วยงานนี้ก่อตั้งขึ้นเมื่อ 1 เมษายน พ.ศ. 2556
ภารกิจของนาด้าอยู่ในกฎหมายว่าด้วยการพัฒนาอวกาศ ในปี พ.ศ. 2556 วาระที่ 7 สมัชชาใหญ่พรรคแรงงานเกาหลี กฎหมายได้กำหนดหลักการการพัฒนาอวกาศอย่างสันติโดยที่ยึดหลักอุดมคติจูเช (อุดมคติของเกาหลีเหนือ) และความเป็นอิสระ ซึ่งอุดมคติเหล่านี้สามารถใช้แก้ปัญหาทางวิทยาศาสตร์, เศรษฐกิจ และเทคโนโลยี
== คณะกรรมการอวกาศเกาหลี ==

คณะกรรมการอวกาศเกาหลีถูกก่อตั้งเมื่อปี พ.ศ. 2523 โดยเริ่มทำการวิจัยและพัฒนาโดยมีวัตถุประสงค์เพื่อการผลิตดาวเทียมสื่อสาร, ดาวเทียมสำรวจทรัพยากร และดาวเทียมอุตุนิยมวิทยา
== ประวัติการบิน ==
ข้างล่างนี้คือรายการการส่งดาวเทียมขึ้นสู่วงโคจร
== โครงการในอนาคต ==
ในปี พ.ศ. 2559 Hyon Kwang Il ผู้อำนวยการฝ่ายวิจัยวิทยาศาสตร์นาด้า ได้กล่าวว่า มีการวางแผนจะปล่อยดาวเทียมไม่เกินปี พ.ศ. 2563 โดยที่ดาวเทียมจะไปอยู่ที่วงโคจรค้างฟ้า และเขายังมั่นใจอีกว่า 10 ปีข้างหน้าองค์การพัฒนาการบินและอวกาศแห่งชาติจะต้องไปปักธงชาติเกาหลีเหนือที่ดวงจันทร์ให้ได้
== อ้างอิง ==
 
โครงการอวกาศเกาหลีเหนือ
การสำรวจอวกาศ
องค์การอวกาศ
หน่วยงานทางด้านอวกาศ
พระนางราชธาตุกัลยา

พระนางราชธาตุกัลยา (ရာဇ ဓာတု ကလျာ, ; 12 พฤศจิกายน ค.ศ. 1559 – พฤศจิกายน ค.ศ. 1603) เป็นมกุฎราชกุมารีแห่งพม่าใน ค.ศ. 1586 ถึง 1593 และมกุฎราชกุมารีแห่งตองอูเป็นเวลาเจ็ดเดือนใน ค.ศ. 1603 พระนางเป็นที่รู้จักจากพระสิริโฉมที่งดงามซึ่งนะฉิ่นเหน่าง์ พระสวามีองค์ที่ 2 ได้นิพนธ์บทกวีถึงความงามของพระนาง
==พระประวัติช่วงต้น==
พระนางราชธาตุกัลยาประสูติเมื่อวันที่ 12 พฤศจิกายน ค.ศ. 1559 ที่พะโค เป็นพระราชธิดาของพระเจ้าบุเรงนองที่ประสูติจากพระนางราชเทวี พระนางมีพระนามว่า ราชธาตุกัลยา เพราะพระนางเสด็จพระราชสมภพในวันที่การอุทิศพระธาตุในเจดีย์มหาเจดีย์ที่พะโคครั้งแรก จากทางฝั่งของพระมารดา พระนางสืบเชื้อสายจากอาณาจักรอังวะโดยพระนางมีพระเชษฐาและพระอนุชาร่วมพระบิดาพระมารดาเดียวกันอีก 2 พระองค์ พระเชษฐาคือ นรธาเมงสอ และพระอนุชา สิริสุธรรมราชา ซึ่งทั้งสามพระองค์เจริญพระชนม์ที่พระราชวังกัมโพชธานีในหงสาวดี และได้เลื่อนขึ้นเป็นเชื้อพระวงศ์ชั้นสูงเมื่อเดือนมีนาคม ค.ศ. 1563 เมื่อพระมารดาได้รับการสถาปนาเป็นพระมเหสีองค์ที่ 3 และองค์สุดท้ายของพระเจ้าบุเรงนอง
พระนางได้รับการศึกษาในพระราชวังซึ่งพระนางโปรดการแต่งกลอน (และต่อมากลายเป็นกวีที่มีชื่อเสียง) เมื่อพระชนมายุ 15 พรรษาพระนางได้เข้าพิธีชินบยู หรือพิธีเจาะหูของเด็กผู้หญิงเมื่อวันที่ 27 กุมภาพันธ์ ค.ศ. 1574
==หมายเหตุ==
==อ้างอิง==
==บรรณานุกรม==
ราชวงศ์ตองอู
ลีโน บอร์โตโล เบลอตตี

ลีโน บอร์โตโล เบลอตตี (19 ตุลาคม ค.ศ. 1930 – 23 มีนาคม ค.ศ. 2018) เป็นเจ้าอาวาสนิกายโรมันคาทอลิกชาวอิตาลี ในอดีตเป็นมุขนายกผู้ช่วย
== หมายเหตุ ==
บุคคลที่เกิดในปี พ.ศ. 2473
บุคคลที่เสียชีวิตในปี พ.ศ. 2561
ชาวอิตาลี
จอห์น ดูคอม

จอห์น ดูคอม (ค.ศ. 1937 &#x2013; 28 กันยายน ค.ศ. 2010) เป็นนักวิ่งระยะสั้นชาวมาเลเซีย เคยเข้าร่วมการแข่งขันวิ่ง 4x100 เมตรในการแข่งขันโอลิมปิกฤดูร้อน 1964
== อ้างอิง ==
บุคคลที่เกิดในปี พ.ศ. 2480
บุคคลที่เสียชีวิตในปี พ.ศ. 2553
ฟง เซียว ฮอร์

ฟง เซียว ฮอร์ (เกิด 8 มกราคม ค.ศ. 1937) เป็นนักกีฬาว่ายน้ำชาวมาเลเซีย เคยเข้าร่วมการแข่งขันในโอลิมปิกฤดูร้อน 1956 และ โอลิมปิกฤดูร้อน 1960
== อ้างอิง ==
บุคคลที่ยังมีชีวิตอยู่
บุคคลจากรัฐปีนัง
การต่อต้านลัทธิคอมมิวนิสต์

การต่อต้านลัทธิคอมมิวนิสต์เป็นการต่อต้านต่อลัทธิคอมมิวนิสต์ การจัดตั้งองค์กรเพื่อต่อต้านลัทธิคอมมิวนิสต์ได้ถูกพัฒนาขึ้นหลังปี ค.ศ. 1917 การปฏิวัติเดือนตุลาคมในรัสเซีย และทั่วทุกมุมโลกในช่วงสงครามเย็น เมื่อสหรัฐอเมริกาและสหภาพโซเวียตต่างได้แข่งขันทางด้านต่างๆกันอย่างดุเดือด การต่อต้านลัทธิคอมมิวนิสต์ได้รับมาจากส่วนหนึ่งของขบวนการเคลื่อนไหวที่ดำรงตำแหน่งทางการเมืองที่แตกต่างจำนวนมาก รวมทั้งมุมมองของประชาธิปไตยสังคมนิยม, เสรีนิยม, อนุรักษ์นิยม, ฟาสซิสต์, ทุนนิยม, อนาธิปไตย และสังคมนิยม
องค์กรแรกที่ได้ทุ่มเทเพื่อการต่อต้านลัทธิคอมมิวนิสต์คือขบวนการขาวของรัสเซีย ซึ่งได้ต่อสู้ในสงครามกลางเมืองรัสเซียซึ่งได้เริ่มต้นในปี ค.ศ. 1918 เพื่อโค่นล้มรัฐบาลคอมมิวนิสต์ที่เพิ่งถูกก่อตั้ง ขบวนการขาวได้รับการสนับสนุนทางทหารโดยรัฐบาลต่างชาติพันธมิตรหลายประเทศ ซึ่งเป็นตัวอย่างแรกของการต่อต้านลัทธิคอมมิวนิสต์ที่เป็นนโยบายรัฐบาล อย่างไรก็ตาม กองทัพแดงของฝ่ายคอมมิวนิสต์ได้มีชัยเหนือขบวนการขาวและสหภาพโซเวียตก็ได้รับการสถาปนาในปี ค.ศ. 1922 ในช่วงระหว่างการดำรงอยู่ของสหภาพโซเวียต การต่อต้านลัทธิคอมมิวนิสต์ได้กลายเป็นประเด็นที่สำคัญของขบวนการเคลื่อนไหวทางการเมืองและรัฐบาลต่างๆทั่วโลก
ในสหรัฐอเมริกา การต่อต้านลัทธิคอมมิวนิสต์ได้เข้ามาอย่างชัดเจนด้วย First Red Scare ในปี ค.ศ. 1919-1920 ในทวีปยุโรปในช่วงระหว่างปี ค.ศ. 1920 และ 1930 การต่อต้านต่อลัทธิคอมมิวนิสต์ได้รับการส่งเสริมโดยฝ่ายอนุรักษนิยม, ประชาธิปไตยสังคมนิยม, เสรีนิยม, และฟาสซิสต์ รัฐบาลฟาสซิสต์ได้ลุกขึ้นออกมาอย่างชัดเจนว่าเป็นฝ่ายตรงข้ามที่สำคัญของลัทธิคอมมิวนิสต์ในปี ค.ศ. 1930 และพวกเขาได้ก่อตั้งกติกาสัญญาต่อต้านโคมินเทิร์นในปี ค.ศ. 1936 คือพันธมิตรร่วมต่อต้านลัทธิคอมมิวนิสต์ ในทวีปเอเชีย จักรวรรดิญี่ปุ่นและพรรคก๊กมินตั๋ง (พรรคชาตินิยมจีน) ได้เป็นกองกำลังชั้นนำในการต่อต้านคอมมิวนิสต์ในช่วงสมัยนั้น
ภายหลังสงครามโลกครั้งที่สอง ลัทธิฟาสซิสต์ได้ยุติเป็นขบวนการเคลื่อนไหวทางการเมืองเนื่องจากความพ่ายแพ้ของฝ่ายอักษะ ชัยชนะของฝ่ายสัมพันธมิตรเป็นกลุ่มประเทศที่นำโดยสหภาพโซเวียต สหรัฐอเมริกา และสหราชอาณาจักร แต่ภายหลังสงคราม เหล่าพันธมิตรก็ได้แตกแยกกันอย่างรวดเร็วจนต้องแบ่งออกเป็นสองค่ายใหญ่: ลัทธิคอมมิวนิสต์ภายใต้การนำของสหภาพโซเวียต และ ทุนนิยมภายใต้การนำของสหรัฐอเมริกา การแข่งขันระหว่างสองอภิมหาอำนาจทั้งสองฝ่ายที่ได้เป็นที่รู้จักกันคือ สงครามเย็น และในช่วงสมัยนั้นรัฐบาลสหรัฐได้มีบทบาทเป็นผู้นำในการสนับสนุนการต่อต้านลัทธิคอมมิวนิสต์ทั่วโลกซึ่งเป็นส่วนหนึ่งของนโยบาบกีดกัน ด้วยความขัดแย้งทางทหารหลายครั้งระหว่างฝ่ายนิยมคอมมิวนิสต์และฝ่ายต่อต้านคอมมิวนิสต์ในส่วนต่างๆของโลก รวมทั้งสงครามกลางเมืองจีน, สงครามเกาหลี, สงครามเวียดนาม, และสงครามโซเวียต–อัฟกานิสถาน เนโทเป็นองค์การที่ก่อตั้งขึ้นเพื่อเป็นพันธมิตรร่วมทางทหารต่อต้านคอมมิวนิสต์ในปี ค.ศ. 1949 และยังคงต่อเนื่องตลอดในช่วงสงครามเย็น
ด้วยเหตุการณ์การปฏิวัติ ค.ศ. 1989 และการล่มสลายของสหภาพโซเวียตในปี ค.ศ. 1991 รัฐบาลคอมมิวนิสต์ของโลกส่วนใหญ่ล้วนถูกล้มล้างและสงครามเย็นยุติลง อย่างไรก็ตาม,การต่อต้านลัทธิคอมมิวนิสต์ยังคงเป็นส่วนหนึ่งของสติปัญญาที่สำคัญของขบวนการเคลื่อนไหวทางการเมืองในปัจจุบันและการต่อต้านลัทธิคอมมิวนิสต์เป็นปัจจัยหนึ่งภายในประเทศ ฝ่ายค้านได้พบว่าระดับชนชั้นที่แตกต่างในสาธารณรัฐประชาชนจีนและประเทศอื่นๆที่ปกครองโดยพรรคคอมมิวนิสต์
อคติ
ลัทธิต่อต้านคอมมิวนิสต์
การฟื้นแสนยานุภาพของเยอรมนี

เอาฟรืสทุง (Aufrüstung) เป็นยุคการฟื้นฟูแสนยานุภาพทางทหารของเยอรมนีในช่วงเว้นจากสงคราม (ค.ศ. 1918-39) ซึ่งถือเป็นการละเมิดสนธิสัญญาแวร์ซาย แผนการฟื้นแสนยานุภาพเริ่มขึ้นทันทีหลังสนธิสัญญาถูกลงนาม แต่ในระยะแรกเป็นเพียงความเคลื่อนไหวขนาดเล็กและเป็นความลับ อย่างไรก็ตาม การพื้นแสนยานุภาพได้ขยายตัวขึ้นอย่างมโหฬารภายหลังจากพรรคนาซีเรืองอำนาจในปี 1933
การฟื้นแสนยานุภาพในช่วงแรก แม้ว่าจะมีขนาดเล็ก แต่ก็ถูกดำเนินการอย่างเป็นความลับผ่านองค์กรหรือสมาคมกีฬา ซึ่งส่วนใหญ่เป็นองค์กรบังหน้า และแล้วแผนการฟื้นแสนยานุภาพของเยอรมนีก็ถูกเปิดโปงโดย คาร์ล ฟอน ออสซิเอ็ดซกี ในปี 1931 การเปิดโปงของเขาทำให้เขาได้รับรางวัลโนเบลสาขาสันติภาพ แต่ก็ทำให้เขาถูกลงโทษด้วยการจำคุกเป็นเวลา 227 วันและถูกทรมาณจนเขาเสียชีวิตเมื่อ 4 พฤษภาคม 1938 การเปิดโปงโดยออสซิเอ็ดซกี มีส่วนกระตุ้นให้เกิดนโยบายการเสริมสร้างแสนยานุภาพในสหราชอาณาจักร ภายหลังจากที่อดอล์ฟ ฮิตเลอร์ประกาศการถอนตัวของเยอรมนีจากสันนิบาตชาติและการประชุมปลดอาวุธโลกในปี 1933
โครงการฟื้นแสนยานุภาพส่งผลให้กำลังพลเยอรมันเพิ่มขึ้นอย่างรวดเร็ว และกลายเป็นกองทัพที่กำลังเติบโตจะเป็นภาระหน้าที่ของพวกเขาจนกระทั่งการอุบัติของสงครามโลกครั้งที่สองในเดือนกันยายน 1939 โยฮันน์ ฟอน คีลมันเส็ค (Johann von Kielmansegg) ได้กล่าวในภายหลังว่ากระบวนการมี่เกี่ยวข้องมากกับ 36 กองพลได้สำเร็จลุล่วงสำหรับเขา และเพื่อนร่วมงานของเขาจากผลสะท้อนบนประเด็นใหญ่ๆ
==ดูเพิ่ม==
การฟื้นแสนยานุภาพของสหราชอาณาจักร
==อ้างอิง==
นาซีเยอรมนี
การแข่งขันทางเทคโนโลยี
กองทัพสาธารณรัฐไวมาร์
กองทัพนาซีเยอรมนี
เอเวอร์กรีนเลิฟ

เอเวอร์กรีนเลิฟ  เป็นภาพยนตร์แนวโรแมนติกจากประเทศญี่ปุ่น กำกับโดย Kōichirō Miki  นำแสดงโดย ทาคาโนริ อิวาตะ และ มิซึกิ ทาคาฮาตะ ภาพยนตร์ได้เค้าโครงจากนวนิยายเรื่อง Shokubutsu Zukan'' ของ Hiro Arikawa ภาพยนตร์เข้าฉายครั้งแรกในประเทศญี่ปุ่นในวันที่ 4 มิถุนายน 2016
== นักแสดง ==
ทาคาโนริ อิวาตะ รับบท อิสึกิ
มิซึกิ ทาคาฮาตะ รับบท ซะยะกะ
Hana Imai
== อ้างอิง ==
== แหล่งข้อมูลอื่น ==
ภาพยนตร์ญี่ปุ่น
植物図鑑 (小説)#映画
พระราชบัญญัติการครองคู่แบบครอบครัว ค.ศ. 2018

พระราชบัญญัติการครองคู่แบบครอบครัว ค.ศ. 2018 (Domestic Partnership Act 2018) เป็นพระราชบัญญัติของรัฐสภาเบอร์มิวดาที่รับรองการครองคู่แบบครอบครัวสำหรับทั้งคู่รักต่างเพศ และคู่รักร่วมเพศ ทั้งนี้พระราชบัญญัติยังส่งผลให้กฎหมายการแต่งงานสำหรับคู่รักร่วมเพศผิดกฎหมาย รัฐสภาเบอร์มิวดาเป็นรัฐสภาแรกที่ทำให้กฎหมายการแต่งงานเพศเดียวกันผิดกฎหมายอีกครั้ง หลังจากที่เคยถูกกฎหมาย
== ที่มา ==
ร่างกฎหมายการครองคู่แบบครอบครัวเริ่มขึ้นในปี 2017 หลังจากที่ศาลฎีกาเบอร์มิวดาตัดสินว่าคู่รักร่วมเพศควรมีสิทธิเช่นเดียวกับคู่รักต่างเพศในการแต่งงาน จึงทำให้การแต่งงานเพศเดียวกันเป็นไปอย่างถูกต้องภายใต้กฎหมาย หลังจากนั้นรัฐมนตรีว่าการกระทรวงการต่างประเทศ วอลตัน บราวน์ ได้นำร่างกฎหมายไปยืนที่สภาผู้แทนราษฎรเบอร์มิวดา เพื่อสร้างสถาบันใหม่สำหรับคู่รักเพศเดียวกันเท่านั้น ร่างกฎหมายผ่าน ด้วยคะแนน 24 ต่อ 10 และยังผ่านวุฒิสภาด้วยคะแนน 8 ต่อ 3
ร่างกฎหมายถูกส่งไปที่ผู้ว่าการเบอร์มิวดาเพื่อขอพระราชยินยอมในนามของสมเด็จพระราชินีนาถเอลิซาเบธที่ 2 ซึ่งเป็นขั้นตอนปกติสำหรับร่างกฎหมายที่ผ่านการลงคะแนนเสีบงแล้ว ผู้ว่าการจอห์น แรนคินล่าชลอการยินยอมเพื่อปรึกษากับสำนักงานต่างประเทศและเครือจักรภพ สื่อต่างประเทศและนักการเมืองจำนวนมากต่างออกมาเรียกร้องและวิจารณ์อย่างหนักว่าเขาปฏิเสธที่จะขอความยินยอมจากพระราชินี การอภิปรายในสภาแห่งสหราชอาณาจักรนำโดยพรรคแรงงาน คริส ไบรอันท์ (โดยตัวเขาเองก็เป็นคนรักร่วมเพศ) และเลขานุการต่างประเทศบอริส จอห์นสันพยายามระงับกฎหมายนี้ รัฐมนตรีว่าการกระทรวงเซอร์อลัน ดันแคน กล่าวว่ารัฐบาล "ผิดหวัง" ที่การตัดสินใจนี้ แต่จะไม่ขัดขวางการริเริ่มของรัฐด้วยการอ้างถึงการประชุมตามรัฐธรรมนูญว่ารัฐบาลจะไม่เข้าไปแทรกแซงโดยตรงกับการตัดสินใจของรัฐสภาในอาณานิคม ผู้สำเร็จราชการได้รับพระราชยินยอมเมื่อวันที่ 7 กุมภาพันธ์ ปี 2018
== ผลกระทบ ==
พระราชบัญญัติความสัมพันธ์แบบคู่อาศัยในประเทศเบอร์มิวดามาแทนที่กฎหมายการแต่งงานเพศเดียวกัน พระราชบัญญัตินี้ยังอนุญาตให้คู่รักเพศตรงข้ามมีความสัมพันธ์แบบคู่อาศัย คู่รักเพศเดียวกันที่แต่งงานก่อนกฎหมายมีผลบังคับใช้จะยังคงเป็นที่ยอมรับในสถานะแต่งงาน การบังคับใช้ล่าช้าพระราชบัญญัติ เนื่องจากต้องรอใบอนุญาตแต่งงานและพิธีแต่งงานที่รอดำเนินการในเบอร์มิวดาหรือบนเรือที่มีธงเบอร์มิวดา รัฐบาลประกาศว่าพระราชบัญญัตินี้จะมีผลใช้บังคับในวันที่ 1 มิถุนายน 2018
== อ้างอิง ==
กฎหมายสมรส
กฎหมายเบอร์มิวดา
การสมรสเพศเดียวกัน
กฎหมายในปี ค.ศ. 2018
สุกัญญา ศรีสุราช

สุกัญญา ศรีสุราช (; เกิด 3 พฤษภาคม ค.ศ. 1995) เป็นนักยกน้ำหนักหญิงชาวไทยที่แข่งขันในประเภท 58&nbsp;กิโลกรัม และเป็นตัวแทนนักยกน้ำหนักหญิงประเทศไทยที่ไปแข่งยกน้ำหนักระดับนานาชาติ เธอยังเข้าร่วมการแข่งขันยกน้ำหนักชิงแชมป์โลกด้วย โดยเธอไม่ได้เหรียญเฉพาะการแข่งขันยกน้ำหนักชิงแชมป์โลก พ.ศ. 2558
เธอเคยถูกต้องโทษเนื่องจากการใช้สารกระตุ้นประเภท Metandienone
== การแข่งขันที่สำคัญ ==
{|class = "wikitable" style="text-align:center;"
! rowspan=2 width=40|ปี
! rowspan=2 width=250|การแข่งขัน
! rowspan=2 width=60|น้ำหนัก
!colspan=4| ท่าสแนช (กิโลกรัม)
!colspan=4| ท่าคลีนแอนด์เจิค (กิโลกรัม)
!rowspan=2 width=40| รวม
!rowspan=2 width=40| อันดับ
|-
! width=40|1
! width=40|2
! width=40|3
! width=40|อันดับ
! width=40|1
! width=40|2
! width=40|3
! width=40|อันดับ
|-
! colspan=13|โอลิมปิก
|-
|2016 || align=left|  รีโอเดจาเนโร, ประเทศบราซิล || 58 กิโลกรัม ||105||108||110 OR||1||127||130||132||1||240||
|-
! colspan=13|ชิงแชมป์โลก
|-
|2014 || align=left| อัลมาเตอ, ประเทศคาซัคสถาน || 58 กิโลกรัม ||102||105||106||||120||125||125||4||231||
|-
|2015 || align=left| ฮิวสตัน, ประเทศสหรัฐ|| 58 กิโลกรัม ||103||106||109||||121||121||121||8||227||'''5
|}
== อ้างอิง ==
บุคคลที่เกิดในปี พ.ศ. 2538
บุคคลที่ยังมีชีวิตอยู่
นักยกน้ำหนักในโอลิมปิกฤดูร้อน 2016
นักกีฬาไทยที่ได้เหรียญทองโอลิมปิก
บุคคลจากอำเภอศรีราชา
พระนางนัตชินเมดอ

พระนางนัตชินเมดอ (နတ်ရှင် မယ်တော် หรือ , ) เป็นเจ้าหญิงรัชทายาทแห่งราชวงศ์ตองอูของพม่าใน ค.ศ. 1581 ถึง 1586
== ประวัติช่วงต้น ==
พระนางนัตชินเมดอเป็นพระธิดาพระองค์เดียวของพระเจ้าตะโดเมงสอแห่งอังวะ พระอนุชาต่างพระมารดาของพระเจ้าบุเรงนอง อุปราชแห่งเมืองอังวะและพระนางอังวะมิบะยาใน ค.ศ. 1556 ซึ่งทั้งสองพระองค์มีความสัมพันธ์เป็น พระปิตุลา (ลุง) – พระนัดดา (หลาน) พระนางนัตชินเมดอเจริญพระชนม์ใน อังวะ พระนางต่อมาได้ย้ายมาประทับที่หงสาวดี เนื่องจากพระนางได้อภิเษกกับมังกะยอชวา ซึ่งเป็นพระญาติชั้น 1 ทางฝ่ายพระมารดาและพระญาติห่าง ๆ ทางฝั่งพระบิดา
==อ้างอิง==
==บรรณานุกรม==
ราชวงศ์ตองอู
จักรวรรดิตองอูที่หนึ่ง
อีมุส

อีมุส (Imus) เป็นเมืองศูนย์กลางโดยนิตินัยของจังหวัดคาวีเต ประเทศฟิลิปปินส์ ในปี ค.ศ. 2015 มีประชากร 403,785 และเป็นนครระดับที่หนึ่ง หากแบ่งตามรายได้
อีมุสอยู่ห่างจากเมโทรมะนิลาไปทางทิศใต้  และเป็นสถานที่สำคัญทางประวัติศาสตร์เกี่ยวกับชัยชนะสองครั้งเหนือจักรวรรดิสเปนในการปฏิวัติฟิลิปปิน สงครามสองครั้งนั้นได้แก่ สงครามอีมุส เมื่อวันที่ 3 กันยายน ค.ศ. 1896 และสงครามอะลาปัน เมื่อวันที่ 28 พฤษภาคม ค.ศ. 1898 โดยในครั้งนั้น ธงชาติฟิลิปปินส์ผืนแรกได้โบกสะพัด ทำให้เมืองนี้ได้รับฉายา "เมืองหลวงแห่งธงชาติของฟิลิปปินส์" และมีการเฉลิมฉลองทุก ๆ ปี และมีการจัดแสดงเรื่องราวของสงครามไว้ที่พิพิธภัณฑ์ประวัติศาสตร์อีมุส อีมุสได้รับการยกฐานะเป็นนครเมื่อวันที่ 30 มิถุนายน ค.ศ. 2012
อีมุสเป็นศูนย์กลางทางศาสนาของจังหวัดคาวีเต และเป็นที่ตั้งของสังฆมณฑลอีมุสและอาสนวิหารอีมุส
== ภูมิศาสตร์ ==

อีมุสมีพื้นที่  คิดเป็นร้อยละ 6.8 ของพื้นที่จังหวัดคาวีเต  ล้อมรอบด้วยเทศบาลคาวิตและโนเบเลตาทางทิศเหนือ ติดกับเทศบาลเจเนรัลไตรอัสทางทิศตะวันตก ติดกับนครบาคัวร์ทางทิศตะวันออก และดาสมารินาสทางทิศใต้
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการของจังหวัดคาวีเต
City Government of Imus Portal 
Philippine Standard Geographic Code 
Philippine Census Information
จังหวัดคาวีเต
เมืองในเขตคาลาบาร์โซน
ถนนหทัยราษฎร์

ถนนหทัยราษฏร์ เป็นถนนที่เชื่อมระหว่างกรุงเทพมหานครและจังหวัดปทุมธานี โดยมีระยะทางประมาณ 15 กิโลเมตร โดยมีจุดเริ่มต้นที่ถนนสุวินทวงศ์ ที่บริเวณแยกหทัยราษฎร์-สุวินทวงศ์ ในท้องที่เขตมีนบุรี โดยถนนมุ่งหน้าไปทิศเหนือ ถนนหทัยราษฎร์ในช่วงแรกนี้จะผ่านย่านชุมชนต่างๆโดยไม่มีเกาะกลางถนน เมื่อมาถึงซอยหทัยราษฎร์ 27 ถนนจะเริ่มมีเกาะกลางถนนตั้งแต่ช่วงนี้ไปจนถึงซอยหทัยราษฎร์ 37 จากนั้นถนนจะเข้าท้องที่เขตคลองสามวาสู่พื้นที่แขวงบางชันเมือผ่านซอยหทัยราษฎร์ 29 ตัดกับถนนสุเหร่าคลองหนึ่ง ข้ามคลองหนึ่งตะวันตก ตัดกับถนนหทัยมิตร และตัดกับถนนเลียบคลองสอง จากนั้นข้ามคลองสองตะวันตกเข้าสู่พื้นที่แขวงสามวาตะวันตก เมื่อผ่านซอยหทัยราษฎร์ 37 ถนนจะเริ่มไม่มีเกาะกลางถนนเมื่อข้ามคลองสามตะวันตก ตัดกับซอยหทัยราษฎร์ 39 ข้ามคลองสี่ตะวันตก ตัดกับถนนไทยรามัญ ข้ามคลองลำแบน ตัดกับถนนราษฎร์นิมิตร เมื่อผ่านซอยหทัยราษฎร์ 50 จากนั้นถนนจะมุ่งหน้าไปทางทิศตะวันตกเฉียงเหนือ เข้าสู่เขตจังหวัดปทุมธานีบริเวณซอยเลียบคลองสี่ ข้ามถนนกาญจนาภิเษก จากนั้นถนนจะมุ่งหน้าไปทิศตะวันตก และไปสิ้นสุดที่แยกสายไหม-หทัยราษฎร์ที่บริเวณสะพานสายไหมหทัยราษฎร์ (หนองใหญ่) โดยมีถนนจะต่อเนื่องคือ ถนนสายไหม ในท้องที่เขตสายไหม
==ลักษณะถนน==
ถนนสี่ช่องจราจรไปกลับแบบไม่มีเกาะกลาง ช่วงแรกตั้งแต่ถนนสุวินทวงศ์จนถึงซอยหทัยราษฏร์ 27 และช่วงที่สอง ตั้งแต่ซอยหทัยราษฏร์ 37 จนถึงสามแยกสายไหม-หทัยราษฏร์
ถนนสี่ช่องจราจรไปกลับแบบมีเกาะกลาง ตั้งแต่ซอยหทัยราษฏร์ 27 จนถึงซอยหทัยราษฏร์ 37
==สถานที่สำคัญ==
โรงเรียนนวมินทราชินูทิศ เบญจมราชาลัย
มหาวิทยาลัยเวสเทิร์น วิทยาเขตวัชรพล
โรงเรียนโชคชัยหทัยราษฏร์
โรงเรียนวัดแป้นทองสามวาวิทยา
== อ้างอิง ==
หทัยราษฎร์
หทัยราษฎร์
หทัยราษฎร์
หทัยราษฎร์
สงครามมหาเทพประจัญบาน

สงครามมหาเทพประจัญบาน (Clash of the Titans) เป็นภาพยนตร์อเมริกันในปี 2010 แนวแฟนตาซีแอคชั่น กำกับโดย หลุยส์ เลเทอร์เรียร์ ภาพยนตร์เรื่องนี้เรีเมคจากภาพยนตร์เรื่อง Clash of the Titans นำแสดงโดย แซม เวิร์ธธิงตัน, เจมม่า อาร์เทอร์ตัน, แมดส์ มิคเคลสัน, อเล็กซา ดาวาโลส, เรล์ฟ ไฟนส์, เลียม นีสัน
==เนื้อเรื่องย่อ==
สงครามระหว่างทวยเทพเองนั้นอาจทำลายล้างโลกได้ แม้ถือกำเนิดจากเทพแต่ถูกเลี้ยงดูให้เป็นมนุษย์ เพอร์ซีอุส ไร้หนทางที่จะปกป้องครอบครัวของเขาจาก เฮเดส เทพผู้โหดเหี้ยมแห่งยมโลก เมื่อไม่เหลืออะไรให้สูญเสีย เพอร์ซีอุสจึงอาสาเป็นผู้นำในภารกิจเสี่ยงภยันตรายเพื่อเอาชนะเฮเดสก่อนที่เขาจะสามารถยึดอำนาจจาก ซุส และเปิดประตูนรกขึ้นบนโลก เพอร์ซีอุสออกเดินทางสู่โลกต้องห้ามเบื้องล่างในการเป็นผู้นำกองทัพนักรบผู้กล้า เพื่อต่อสู้กับเหล่าปีศาจนอกรีตและสัตว์ร้ายน่าสพรึงกลัว เขาจะมีทางรอดได้หากเขาสามารถยอมรับพลังแห่งเทพ ท้าทายโชคชะตาและลิขิตชีวิตด้วยตนเอง
==นักแสดง==
แซม เวิร์ธธิงตัน รับบท เทพเพอร์ซีอุส
เจมม่า อาร์เทอร์ตัน รับบท เทพไอโอ
แมดส์ มิคเคลสัน รับบท ดราโก้
อเล็กซา ดาวาโลส รับบท เจ้าหญิงแอนโดรเมดา
เรล์ฟ ไฟนส์ รับบท เทพเฮเดส
เลียม นีสัน รับบท เทพซุส
เจสัน เฟลมิง รับบท กษัตริย์อคริเซียส\ คาบิลอส
เลียม คันนิ่งแฮม รับบท โซลอน
นิโคลัส เฮาลต์ รับบท ยูสไบอัส
ฮันส์ แมธเทอสัน รับบท อิซาส
รอรี่ แมคแคนน์ รับบท เบโล
ลุค อีแวนส์ รับบท เทพอะพอลโล
แดนนี่ ฮุสตัน รับบท เทพโพไซดอน
อเล็กซานเดอร์ ซิดดิก รับบท เทพเฮอร์มีส
อจเนส เดย์น รับบท อะโพรไดยต์
พีต พอเซิลธ์เวต รับบท สไปรอส
เอลิซาเบธ แมคกอฟเวิร์น รับบท มาร์มาร่า
ลุค เทรดอะเวย์ รับบท โปรโคเปียน
พอลลี วอล์กเกอร์ รับบท ราชินีแคสสิโอเปีย
วินเซนต์ เรแกน รับบทกษัตริย์เซฟิอัส
คายา สโคเดลาริโอ รับบท พาเชต
วิลเลียม ฮิวสตัน รับบท อัมมอน
เอียน ไวท์ รับบท เชเอียห์ ซูลีแมน
== อ้างอิง ==
== แหล่งข้อมูลอื่น ==
Tenerife, Canary Islands, "Clash of the Titans" location
Clash of the Titans filming locations in Wales
ซูแลนเดอร์ 2

ซูแลนเดอร์ 2 (อังกฤษ: Zoolander 2) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2016 กำกับโดย เบน สติลเลอร์ นำแสดงโดย เบน สติลเลอร์, โอเวน วิลสัน, วิล เฟอร์เรล, เปเนโลเป กรุซ, คริสเตน ไวก์, เฟร็ด อาร์มิเซน
==เนื้อเรื่องย่อ==
เดเร็ก กับ แฮนเซล กลับมาสู่โลกแฟชั่นอีกครั้ง เพื่อปกป้องชีวิตป็อปสตาร์ระดับโลก หลังจากที่เกิดคดีประหลาดที่เหล่าคนดังถูกสังหารอย่างลึกลับและโพสหน้าบลูสตีลไว้ก่อนตาย เขาจึงต้องกลับมาเพื่อไขปริศนานี้ให้ได้
==นักแสดงนำ==
เบน สติลเลอร์ รับบท เดเร็ก ซูแลนเดอร์
โอเวน วิลสัน รับบท แฮนเซล แม๊คโดนัลด์
วิล เฟอร์เรล รับบท เจค็อบอิม มูกาตู
เปเนโลเป กรุซ รับบท วาเลนทีน่า วาเลนเซีย
คริสเตน ไวก์ รับบท อเล็กซานญ่า อะตอส
เฟร็ด อาร์มิเซน รับบท วีไอพี
ไคล์ มูนีย์ รับบท ดอน อะทารี
มิลลา โยโววิช รับบท คาทินก้า อินกาบอร์โกวินานานานานานา
คริสติน เทย์เลอร์ รับบท ผีมาเทลด้า เจฟฟรีย์
จัสติน เทอรู รับบท ปีศาจดีเจ
นาธาน ลี เกรแฮม รับบท ทอดด์
ไซรัส อาร์โนลด์รับบท เดเร็ก ซูแลนเดอร์ จูเนียร์
บิลลี เซน
จอน ดาลี รับบท หัวหน้าฟิลิปโป
สติง
เบเนดิกต์ คัมเบอร์แบตช์ รับบท ออล
==อ้างอิง==
==แหล่งข้อมูลอื่น==
เตรเซมาร์ตีเรส

นครเตรเซมาร์ตีเรส (Lungsod ng Trece Martires; เรียกสั้น ๆ ว่า เทรเซ) เป็นนครศูนย์กลางโดยพฤตินัยของจังหวัดคาวีเต ประเทศฟิลิปปินส์ และมีสำนักงานราชการหลายแห่ง ในปี ค.ศ. 2015 มีประชากร 155,713 คน หากดูจากระดับรายได้ จะถือว่าเป็นนครระดับที่หนึ่ง
== ภูมิศาสตร์ ==
เตรเซมาร์ตีเรสตั้งอยู่ใจกลางจังหวัดคาวีเต มีอาณาเขตติดกับเทศบาลตันซาทางทิศเหนือและตะวันตกเฉียงเหนือ, ติดกับเทศบาลนาอิกทางทิศตะวันตกและตะวันตกเฉียงใต้, ติดกับเทศบาลอินดังทางทิศใต้, ติดกับเทศบาลอะมาเดโอทางทิศตะวันออกเฉียงใต้ และติดกับนครเจเนรัลไตรอัสทางทิศตะวันออก เตรเซมาร์ตีเรสตั้งอยู่ห่างจากมะนิลา เมืองหลวงของฟิลิปปินส์  ใช้เวลาเดินทางโดยรถยนต์ประมาณหนึ่งชั่วโมง
=== ภูมิประเทศ ===
เตรเซมาร์ตีเรสอยู่ที่ความสูงระดับ 30-400 เมตร ระดับความชันอยู่ที่ 0.5-2%
=== ภูมิอากาศ ===
เตรเซมาร์ตีเรสมีภูมิอากาศแบบร้อนชื้น (เคิปเปน: Aw) ประกอบด้วยสองฤดูกาล คือ ฤดูฝน (พฤษภาคม-ธันวาคม) และฤดูแล้ง (มกราคม-เมษายน)
 
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการของนครเตรเซมาร์ตีเรส
Philippine Standard Geographic Code 
2010 Philippine Census Information 
จังหวัดคาวีเต
เมืองในเขตคาลาบาร์โซน
กลุ่มอาการไอคาร์ดี

กลุ่มอาการไอคาร์ดี (Aicardi syndrome) เป็นโรคทางพันธุกรรมชนิดหนึ่งที่ทำให้ผู้ป่วยมีความผิดปกติของสมองส่วนคอร์ปัส คาลโลซัม จอตาผิดปกติ และโรคลมชักแบบอีพิเล็ปติกสปาสซึม เชื่อกันว่าเกิดจากความผิดปกติของส่วนหนึ่งของโครโมโซมเอกซ์ ผู้ป่วยส่วนใหญ่จะเริ่มแสดงอาการที่อายุประมาณ 5 เดือน
ความผิดปกติทางประสาทวิทยา
วินาทียึดโลก

วินาทียึดโลก (White House Down) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2013 กำกับโดย โรแลนด์ เอมเมอริค นำแสดงโดย แชนนิง เททัม, เจมี ฟ็อกซ์, แมกกี จิลเลนฮอล, เจสัน คลาร์ก, ริชาร์ด เจนกินส์, เจมส์ วูดส์
==เนื้อเรื่องย่อ==
เจ้าหน้าที่ตำรวจส่วนกลาง จอห์น เคล เพิ่งถูกตอบปฏิเสธจากงานในฝันกับหน่วยสืบราชการลับ ที่จะได้คุ้มครองประธานาธิบดี เจมส์ ซอว์เยอร์ ด้วยความที่ไม่อยากจะทำให้ลูกสาวตัวน้อยของเขาผิดหวังกับข่าวนี้ เขาก็เลยพาเธอทัวร์ทำเนียบขาว แต่ตอนนั้นเองที่ทำเนียบขาวโดนยึดโดยกองกำลังติดอาวุธที่เป็นอดีตทหารกองกำลังเดลตาและเจ้าหน้าที่ซีไอเอ บัดนี้ เมื่อรัฐบาลกำลังพบกับความโกลาหลและเวลาที่เหลือน้อยเต็มทน เป็นหน้าที่ของโคลที่จะต้องช่วยลูกสาวตัวเอง ท่านประธานาธิบดีและประเทศของเขาให้ได้
==นักแสดง==
แชนนิง เททัม รับบท จอห์น โคล
เจมี ฟ็อกซ์ รับบท เจมส์ วิลลียม ซอว์เยอร์
แมกกี จิลเลนฮอล รับบท คาร์โรล ฟินเนอร์ทีย์
เจสัน คลาร์ก รับบท เอมิล สเตนซ์
ริชาร์ด เจนกิ้นส์ รับบท เอลิ ราเพลสัน
โจอี้ คิง รับบท เอมิลี่ เคล
เจมส์ วู้ดส์ รับบท มาร์ติน วอล์คเกอร์
นิโคลัส ไรท์ รับบท ดอนนี่ โดนัลด์สัน
จิมมี่ ซิมป์สัน รับบท สคิป เทย์เลอร์
ไมเคิล พี. เมอร์ฟี่ รับบท อัลวิน ฮัมมันด์
ราเชล เลอเฟอริม รับบท เมลานี
แลนซ์ เรดดิค รับบท นายพลคาลฟิล์ด
แมทท์ คราเวน รับบท เคลเลอร์แมน
เจค เวเบอร์ รับบท เท็ก โฮป
ปีเตอร์ จาคอบสัน รับบท วาลาซ
บาร์บารา วิลเลียมส์ รับบท มูเรียล วอล์คเกอร์
เควิน แรนกิ้น รับบท คาร์ล คิลลิค
การ์เซลเล เบียววาอิซ รับบท อลิซัน ซอว์เยอร์
ฟอล์ค เฮนท์เชล รับบท ม็อตต์ส
แอนโทนี เลมเก้ รับบท กัปตันฮัตตอน
==อ้างอิง==
==แหล่งข้อมูลอื่น==
by Jason Buchanan
ภาพยนตร์ภาษาอังกฤษ
ภาพยนตร์อเมริกัน
ภาพยนตร์โดยโคลัมเบียพิกเจอส์
ภาพยนตร์ที่กำกับโดย โรแลนด์ เอ็มเมอริค
ภาพยนตร์ที่มีฉากในวอชิงตัน ดี.ซี.
ภาพยนตร์ที่ถ่ายทำในมอนทรีออล
ภาพยนตร์ที่มีฉากในทำเนียบขาว
ภาพยนตร์เกี่ยวกับกองกำลังเดลตา
เขตผู้ว่าการเอสโตเนีย

เขตผู้ว่าการเอสโตเนีย (Eestimaa kubermang; Est(h)ländisches Gouvernement; Эстля́ндская губе́рния|r=Estlyándskaya gubérniya) เป็นเขตผู้ว่าการ (Guberniya) ของจักรวรรดิรัสเซีย พื้นที่ของเขตผู้ว่าการเอสโตเนียในอดีตปัจจุบันอยู่ทางตอนเหนือของประเทศเอสโตเนีย โดยมีพรมแดนทางทิศใต้ติดกับเขตผู้ว่าการคูร์ลันด์ และทางทิศตะวันออกติดกับเขตผู้ว่าการเซนต์ปีเตอส์เบิร์ก
เขตผู้ว่าการถูกผนวกเป็นส่วนหนึ่งของจักรวรรดิรัสเซียจากสวีเดนในช่วงมหาสงครามเหนือ ใน ค.ศ. 1721  โดยที่จักรพรรดิรัสเซียเป็นดยุกแห่งเอสโตเนีย (link=no|Князь Эстляндский, Knyaz' Estlyandskii) ในสมัยของจักรวรรดิรัสเซียหรืออีกชื่อคือ เจ้าชายแห่งเอสโตเนีย
จนในช่วงคริสต์ศตวรรษที่ 19 เขตผู้ว่าการไม่เคยถูกจักรวรรดิรัสเซียปกครองเต็ม แต่เป็นการปกครองแบบกึ่งอิสระโดยกลุ่มชาวบอลติกเยอรมันภายใต้สภาประจำภูมิภาค (link=no|Landtag)
== ประวัติศาสตร์ ==
เขตผู้ว่าการเอสโตเนีย แต่เดิมนั้นมีชื่อว่า เขตผู้ว่าการเรวัล ตามชื่อนครเรวัล (ปัจจุบันรู้จักกันในชื่อทาลลินน์) เขตผู้ว่าการมีต้นกำเนิดมาจาก ค.ศ. 1719 มาจากดินแดนที่รัสเซียนั้นยึดครองมาจากสวีเดนในมหาสงครามเหนือ ค.ศ. 1700–1721 สวีเดนยกอำนาจการปกครองในอดีตของเอสโตเนียของสวีเดน ให้แก่รัสเซียอย่างเป็นทางการในสนธิสัญญานีสตาด ใน ค.ศ. 1721 ในระหว่างที่มีการจัดระเบียบการบริหารใหม่ในภายหลัง ใน ค.ศ. 1796 เขตผู้ว่าการเรวัลถูกเปลื่ยนชื่อเป็นเขตผู้ว่าการเอสโตเนีย ในขณะที่การปกครองของพระมหากษัตริย์สวีเดนนั้นค่อนข้างเสรี และมีความอิสระมากขึ้นสำหรับชาวนา ระบอบการปกครองภายใต้ซาร์รัสเซียถูกทำให้รัดกุม และระบบทาสนั้นก็ไม่ได้ถูกยกเลิกจนกระทั่ง ค.ศ. 1819
== การแบ่งเขตการปกครอง ==
เขตผู้ว่าการเอสโตเนียแบ่งเขตการปกครองทั้งหมด 4 เขต (ยูเซียด; Kreis)
เทศมณฑลเวียร์ลันด์ – เวเซนแบร์ค
เทศมณฑลแยร์เวียน – เวอิสเซนชไตน์
เทศมณฑลฮาร์เริน – เรวัล (เมืองหลวง)
เทศมณฑลวีค – ฮัพซัล (including the Dagö island)
เทศมณฑลบัลทิสช์พอร์ท – บัลทิสช์พอร์ท (now Paldiski; ค.ศ. 1783–1796)
== อ้างอิง ==
== หนังสือเพิ่มเติม ==
ก่อตั้งในปี พ.ศ. 2264
สิ้นสุดในปี พ.ศ. 2461
รัฐสิ้นสภาพในทวีปยุโรป
รัฐและดินแดนที่ก่อตั้งในคริสต์ศตวรรษที่ 18
ประวัติศาสตร์เอสโตเนีย
อ
เขตผู้ว่าการบอลติก